Mada wi da-s i3eqren
I-3am-nni n-ssem7a?
Kenniw irifiyyen
D-mjahden zi rebda
Tjahdem zeg ufus n-wem
Jahdent ra d-tiniba
A-yamjahed ya-mmi
Ma teswid ma? ruxa
Ma-yen ebunt d-aman
Ge3dent akd tsudar
Rqayed n-tizi 3ezza
Idzemma batata
Iwta di ssenyan
Izwa ghar malagha
Rnittiw-d r3eskar
Ma-wa qa yeqda
Manis tekka temnaraf?
X malagha tezwa
Aneggaru n-sen
Di l7emmam i-gawda
Mada wi-da-s i3eqren
I-3am-nni nessem7a?
Aseqsi ijebbed-d iseqsan, aseqsi itghima innurzem, Maca merra min xef teddura, xef wi da-s i3eqren i-3am-nni nessem7a. Ma yessawal da xef wesma7 ni xef me77u, neksi-t zeg umezruy, 3la7sab min-d ittasen awen-as isfekkar irifiyen d trifiyyin zeg ujahed u bnadem itfekkar wennedni mara yettu nigh yexs ad ittu.
Kenniw irifiyyen
D-imjahden zi rebda
Tjahdem zeg ufus n-wem
Jahdent ra d-tiniba
Qa war idji min gha tinim, war din bu wemcan i-cek, marra teggim afus aryaz tamghart, kenniw mged mged.
A-yamjahed ya-mmi
Ma teswid ma? Ruxa
Da mara bnadem war itebbet deg wawar ad-as iweddar webrid, war itghimi yessen min xef issawal minzi muk itwanna yezri iqse7 xef yijjen zi ttarf ad-as ifhem, izri bac ad-as ifhem wi ytesran ixes ad xa-s ikemmel bac ad yawed ghar man yexs ad issiwed wen-t yennan. U mayenzi awar ibeddan di mayen yexs ad yarni wembe3d ibedda qber ma ad yandu ghar beddu n-yezri awarna-s. Bac ad awdegh ghar min xsnegh ad inigh ixes izri ad itwaser am-ya:
A-yamjahed yamm-i
Ma teswid ma?
Ruxa, mayen rbunt d-aman
Ge3dent akd tsudar
Da ittewqi3 used7ec xef usepanyu i-xef itwag l7isar war yettif min-zi gha yessuf tmijja muk i-danegh gha yini wembe3d xef lqadi n-tizi 3ezza, deg wakud inettaf tiniba rebbunt aman tge3edent akd tsudar war tnuffurent u i-yexsen ad yini war iqqim useppanyu itedhur, war qqiment trifiyyin tegwdent war tnuffurent.
Rqayed n-tizi 3ezza
Idzemma batata.
Muk itwanna qber rqayed idzemma batata 7ima war-t ineq fad, r3eskar war iqqim, itettar lighata.
Iwta gi ssenyan
Izwa gha malagha
Nettaf da muk tugha i-da-s qqaren i-ttilifun deg wakud-nni, ssenyan u attas 3ad rux qqaren i-te7nakt n-ttilifun ta7nakt n-ssenyan
Rnittiw-d r3skar
Ma-wa qa yrqda.
Aseppanyu war yufi min-zi ittebra, yarra x rqayed zeg useqsi iste3jab:
Manis tekka temnaraf?!
Inna-s rqayed:
X malagha tezwa
Aneggaru n-sen
Gi l7ammam i-gewda.
Da yura umezruy deg yires useppanyu c7al immuten u mani gi-s iru7 uneggaru.
kab_Latn kab_Latn nld_Latn mos_Latn kab_Latn kab_Latn kab_Latn kab_Latn kab_Latn lmo_Latn kab_Latn bem_Latn ace_Latn gla_Latn kab_Latn quy_Latn kab_Latn deu_Latn kab_Latn kab_Latn kab_Latn kab_Latn kab_Latn nld_Latn mos_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lmo_Latn kab_Latn kab_Latn bem_Latn kab_Latn luo_Latn tum_Latn kab_Latn mlt_Latn quy_Latn kab_Latn kab_Latn kab_Latn deu_Latn kab_Latn ltz_Latn kab_Latn